Ο γλυκοψεύτης

Ο Μήτσος ο ρεζίλις (ή ο γλυκοψεύτης) είναι ο τίτλος μιας ελληνικής κινηματογραφικής ταινίας του 1984, σε σκηνοθεσία Ομήρου Ευστρατιάδη και σενάριο Γιάννη Σκλάβου.

Πλοκή 
Ο Μήτσος (Σωτήρης Μουστάκας), γιος μιας καφετζούς και προξενήτρας, αφού χάνει και την μητέρα του, καταλήγει να γίνει "κουτσαβάκι" και να πουλάει προστασία, αλλά αποτυγχάνει μέσα στην νύχτα και αποφασίζει με τον κολλητό φίλο του (Θανάσης Παπαδόπουλος) να ανοίξουν ένα γραφείο συνοικεσίων και να βγάζουν τα προς το ζην κάνοντας προξενιά. Δεν διστάζει μάλιστα, για να ικανοποιεί τα καπρίτσια των πελατών του, να μεταμφιέζεται ο ίδιος ανάλογα με την περίσταση.

Όλα πάνε καλά, μέχρι τη στιγμή που γνωρίζει την Εύα, που είναι κόρη του ιδιοκτήτη (Μίμης Φωτόπουλος) του γραφείου του και πελάτη του, και η καρδιά του χτυπά σαν τρελή από έρωτα. Τότε αποφασίζει να εξαφανιστεί από τους πελάτες αλλά αυτοί απειλούν με φυλακή και αποζημιώσεις, και έτσι συγκεντρώνονται σε γνωστό ξενοδοχείο της Αττικής όλοι οι πελάτες του και μέσα από κωμικοτραγικές και αστείες εμφανίσεις, αφού μπερδεύει τις στολές μεταμφιέσεων, καταφέρνει να απαλλαγεί από αυτούς και να ζήσει ευτυχισμένος με το κορίτσι των ονείρων του.

Ηθοποιοί 
Σωτήρης Μουστάκας - Μήτσος Φούμος / Χαρίκλεια
Μίμης Φωτόπουλος - Ιορδάνης
Νίκος Ρίζος - Λέρας
Σπεράντζα Βρανά - Βάνα Τσίχλα
Θανάσης Παπαδόπουλος - Σπίνος / Κατίνα
Βασίλης Μαλούχος - πελάτης
Γκέλυ Γαβριήλ - Εύα
Στέλλα Κωνσταντινίδου - πελάτισσα
Νίνα Παπαζαφειροπούλου - Σούζι Κιου
Ηλίας Κακλαμάνης - νεαρός στο μπιλιάρδο
Κώστας Στεφανάκης - καμάκι
Αντώνης Τρικαμηνάς - ρεσεψιονίστ
Αθηνά Μερτύρη - Αθηνά
Γιάννης Φύριος - δικηγόρος
Γιάννης Βογιατζής - άντρας στα μπουζούκια

Παραγωγή 
Η ταινία προβλήθηκε την σεζόν 1983-1984, έκοψε 106.234 εισιτήρια και ήρθε 5η ανάμεσα στις 33 ταινίες της σεζόν. 

Στην ταινία ακούγονται τα τραγούδια "Έμαθα πως είσαι μάγκας" και "Με βρήκε δύσκολη στιγμή", τα οποία ερμηνεύουν μαζί οι Λευτέρης Πανταζής, Άντζελα Δημητρίου και Άγγελος Διονυσίου.

Παραπομπές

Εξωτερικοί σύνδεσμοι
 Ο γλυκοψεύτης στην Ταινιοθήκη της Ελλάδος
 Ο γλυκοψεύτης στο Cine.gr
Κριτική της ταινίας από τον Σταύρο Γανωτή

Ελληνικές ταινίες
Ταινίες του 1984
Ελληνικές κωμικές ταινίες
Ελληνόφωνες ταινίες
Ταινίες σε σκηνοθεσία Ομήρου Ευστρατιάδη
Ταινίες σε παραγωγή Γιώργου Καραγιάννη
Ταινίες με μουσική σύνθεση Γιώργου Θεοδοσιάδη